b'\n_START_ARTICLE_\nAmbrosius Holbein\n_START_PARAGRAPH_\nAmbrosius Holbein (f\xc3\xb8dt ca. 1494 i Augsburg, d\xc3\xb8d ca. 1519 i Basel) var en tysk kunstmaler og grafiker_NEWLINE_Ambrosius Holbein var s\xc3\xb8nn til Hans Holbein d.e. og eldre bror til Hans Holbein den yngre. Han fikk trolig utdannelse i sin fars  verksted i Augsburg f\xc3\xb8r ham noen \xc3\xa5r reiste rundt og tok maleroppdrag og gjorde studier. I 1515 deltok han i utsmykkingen av hovedhallen i et kloster i Stein am Rhein. Fra sent i 1515 var han og broren, Hans Holbein d. y., trolig tilknyttet Hans Herbsts verksted  i Basel. I 1517 ble Ambrosius Holbein tatt opp i kunstnerlauget  Zum Himmel i Basel, og i 1518 fikk han borgerstatus i byen. Han utf\xc3\xb8rte illustrasjonsoppdrag for forleggerne i Basel, og han malte portretter og tok p\xc3\xa5 seg utsmykkingsoppdrag, slik som faren og broren hadde gjort._NEWLINE_Det finnes ingen spor etter ham verken i arkiv eller andre steder etter 1519, og en holder det for trolig at han m\xc3\xa5 ha d\xc3\xb8dd det \xc3\xa5ret eller kanskje \xc3\xa5ret etter.'